REPUBLIKA HRVATSKA

VARAŽDINSKA ŽUPANIJA

GRAD VARAŽDIN

VII. OSNOVNA ŠKOLA VARAŽDIN

KLASA: 003-05/20-01-6

URBROJ: 2186-91/20-01-1

Varaždin, 07.04.2020.

Na temelju članka 34. Zakona o fiskalnoj odgovornosti („Narodne novine“ broj: 138/10.), članka 7. Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila („Narodne novine“ broj: 95/19.) i članka 72. Statuta VII. osnovne škole Varaždin (»Službeni vjesnik Grada Varaždina« broj: 2/19.) ravnateljica VII. osnovne škole Varaždin donosi:

**PROCEDURU**

**STJECANJA, RASPOLAGANJA I UPRAVLJANJA NEKRETNINAMA**

Članak 1.

Ova Procedura propisuje način i postupak stjecanja, raspolaganja i upravljanja nekretninama u vlasništvu VII. osnovne škole Varaždin (u daljnjem tekstu: Škola).

Članak 2.

Izrazi navedeni u ovoj Proceduri neutralni su glede rodne pripadnosti i odnose se na osobe oba spola.

Članak 3.

Imovinu Škole čine sve pokretne i nepokretne stvari te imovina u vlasništvu koja je dužna upravljati, koristiti i raspolagati svojom imovinom načelom dobrog gospodarstvenika. Upravljanje nekretninama odnosi se na provedbu postupka potrebnih za upravljanje nekretninama, tekuće i investicijsko održavanje nekretnina, reguliranje vlasničkopravnog statusa nekretnine, ustupanje na korištenje ustanovama i pravnim osobama za obavljanje poslova od javnog interesa te obavljanje drugih aktivnosti i poslova u skladu s propisima koji uređuju vlasništvo i druga stvarna prava.

Članak 4.

Stjecanje, raspolaganje i upravljanje nekretninama u vlasništvu Škole određuje se kako slijedi:

|  |  |  |  |  |
| --- | --- | --- | --- | --- |
| **DIJAGRAM TIJEKA** | **OPIS AKTIVNOSTI** | **ODGOVORNA OSOBA** | **DOKUMENT** | **ROK** |
| ***DAVANJE U ZAKUP ILI NAJAM PROSTORA ŠKOLE*** | Donošenje Odluke o davanju u zakup ili najam koju donosi ravnatelj uz suglasnost Školskog odbora | Ravnatelj | Odluka |  |
|  | Objava javnog natječaja  Natječaj se objavljuje u tjednom listu, na oglasnoj ploči i na službenim web stranicama Škole i šalje u nadležni upravni odjel Grada Varaždina | Ravnatelj  Školski odbor | Tekst natječaja | Do mjeseca rujana |
|  | Donošenje Odluke o osnivanju Povjerenstva za pripremu i provedbu postupka davanja u zakup ili najam prostora škole | Školski odbor | Odluka o imenovanju Povjerenstva od tri člana | U tijeku natječaja |
|  | Zaprimanje ponuda | Tajnik | Upisivanje u urudžbeni zapisnik | Rok je određen u objavljenom natječaju |
|  | Sazivanje Povjerenstva na otvaranje ponuda | Imenovani članovi Povjerenstva | Poziv Povjerenstvu | 3 dana nakon isteka roka za podnošenje ponuda |
|  | Povjerenstva otvara sve zaprimljene ponude i utvrđuje prijedlog liste ponuditelja za davanje prostora u zakup vodeći računa prednost pri dodjeli termina mlađe uzrasne kategorije sportskih udruga Grada Varaždina, članice Zajednice sportskih udruga Grada Varaždina i sportski klubovi osoba s invaliditetom | Članovi Povjerenstva | Zapisnik, Prijedlog utvrđene liste | U roku od 3 dana od dana otvaranja ponuda izrađuje se prijedlog Odluke o odabiru |
|  | Donošenje Odluke o odabiru i rasporedu ponuditelja za zakup prostora | Školski odbor | Odluka | U roku od 3 dana od dana podnošenja prijedloga Povjerenstva |
|  | Dobivanje suglasnosti osnivača na prijedlog ugovora | Ravnatelj | Prijedlog ugovora |  |
|  | Sklapanje Ugovora s odabranim ponuditeljem nakon dobivene suglasnosti | Ravnatelj | Ugovor | Rok od 8 dana od dana konačne Odluke |
|  | Dostavljanje potpisanog i ovjerenog ugovora računovodstvu i nadležnom upravnom odjelu Grada Varaždina | Tajnik | Preslike Ugovora |  |
|  | Evidentiranje i izdavanje računa | Računovodstvo | 10 dana od isteka obračunskog razdoblja |  |
|  | Slanje izlaznog računa | Tajništvo | 2 dana nakon izdavanja računa | Prijemna knjiga pošte |
|  | Knjiženje izlaznih računa | Računovodstvo | Unutar mjesec a na koji se odnosi |  |
|  | Evidentiranje naplaćenih prihoda | Računovodstvo | Glavna knjiga | Tjedno |
|  | Utvrđivanje stanja dospjelih i nenaplaćenih potraživanja/prihoda | Računovodstvo | Izvod otvorenih stavaka | Tijekom godine |
|  | Upozorenje i izdavanje opomena | Računovodstvo | Opomena | Tijekom godine |

Članak 5.

Ova Procedura stupa na snagu danom donošenja i biti će objavljena na oglasnoj ploči i na mrežnoj stranici Škole.

Ravnateljica:

Ruža Levatić